Risør Undervannspostkontor

Risør Undervannsposkontor er et postkontor på fire meters dyp utenfor Dampskipsbrygga i Risør, etablert etter en idé av Risør Undervannsklubb.

Undervannspostkontoret ble startet 4. juni 2004 og drives i sommersesongen. Publikum kan legge post eller kort som de ønsker å få stemplet i en postkasse på Dampskipsbrygga, like ved akvariet. To til tre ganger i uken (som oftest onsdag og lørdag) ifører postbetjenten seg dykkerutstyr og tar med posten i en vanntett beholder ned i et spesialbygd postkontor. Der blir posten stemplet, og deretter returnert til land og sendt som normal post til adressaten.

Postkontoret er bygd i glassfiber, og er fylt med luft, slik at posten holder seg tørr etter dykkerklokke-prinsippet. Hele enheten er festet i en fem tonn moring. Referanser til postkontoret finnes også i norsk katalog over lokalpost laget av Magne Josefson. Postkontoret ble omtalt og vist i bruk på NRKs program «Sommeråpent» fredag 28. juni, da programmet handlet om Risør.

Undervannspostmester fra 2004 til 2011 var Håkon Sandvik, fra 2012 er det Tore Bjørn Hovde som har vervet.

Sendinger 
 2004 sesongen ble det sendt gjennom 5010 brev og kort
 2005 sesongen ble det sendt gjennom 1388 brev og kort
 2006 sesongen ble det sendt gjennom 802 brev og kort
 2007 sesongen ble det sendt gjennom 954 brev og kort
 2008 sesongen ble det sendt gjennom 647 brev og kort
 2009 sesongen ble det sendt gjennom 362 brev og kort
 2010 sesongen ble det sendt gjennom 530 brev og kort
 2011 sesongen ble det sendt gjennom 320 brev og kort
 2012 sesongen ble det sendt gjennom 370 brev og kort

Pr. 6. august 2012 var det sendt totalt 10835 brev og kort gjennom postkontoret.

Bilder

Referanser

Eksterne lenker 
 Aust-Agder Blad: Mange tok turen til damskipsbrygga.
 NRK.no: Her møter du NRKs sommerbåt.
 Risør Undervannspostkontor hos Risør undervannsklubb
 Magne Josefson

Norges postvesen
Byggverk i Risør
Undersjøiske byggverk